Folkalender

Folkemusik og folkedans
2026-07-10 15:30 - 17:00 (Europe/Helsinki) | Brenderup Højskole, Stationsvej 54, Brenderup, 5464
Koncert med folkemusikgruppen “Inver”

Folkemusik og folkedans
2026-07-09 19:30 - 23:00 | Brenderup Højskole, Stationsvej 54, Brenderup, 5464
Folkedansebal, koncert og fællessang

Søndagsdans på Museum Rebild
2026-07-05 14:00 - 17:00, 2026-06-28 14:00 - 17:00, 2026-06-21 14:00 - 17:00, 2026-06-14 14:00 - 17:00, 2026-06-07 14:00 - 17:00, 2026-05-31 14:00 - 17:00, 2026-05-24 14:00 - 17:00 | Museum Rebild, Rebildvej 25B, Rebild, Skørping, 9520
Hver søndag eftermiddag året rundt inviterer Rebild Spillemændene til gammeldans i museets sal. Repertoiret er for alle, også nybegyndere i gammeldans og folkedans.
Traditionen med søndagsdans har eksisteret siden museets start i 1951. Her vedligeholdes den himmerlandske dansetradition, som den har været kendt i mange generationer. Det foregår som et regulært bal, hvor musikken leveres af en af gruppe fra Rebild Spillemandslaug.
Som nybegynder er der rig mulighed for at danse med rutinerede dansere, hvilket er en god måde at lære trinene på. Alle kan deltage, selv om de ikke kender til folkedans i forvejen. Der er erfarne dansere, som kan lære fra sig, så alle får et par sjove og lærerige timer og måske bliver bidt af folkedansen. Der danses i et par timer, afbrudt af en kaffepause, hvor der kan købes kaffe og brød i museets cafe. Café og butik er åben søndage fra kl 13. Der er mulighed for at forudbestille kaffe og kage kl.14 når musikken starter, så er det klar til pausen kl. 15.30.

Koncert og bal m. Jensen & Bugge og Vingården
2026-07-02 19:00 - 22:00 | Skælskør Kirke, Gammelgade 2, Skælskør, 4230, Denmark
Pressemeddelelse:
Traditionel og ny-komponeret folkemusik og fællesdans i Skælskør Kirke torsdag d. 2. juli 2026
Der bliver masser af gamle dansemelodier, men også spritny musik fra Danmark når duoen Jensen & Bugge og trioen Morten Alfred & Vingården torsdag d. 2. juli kl. 19:00 – 19:50 går sammen om at give en sommerkoncert i Skælskør Kirke, før de kl. 20:00 – 22:00 spiller op til fællesdans i Sognegården under ledelse af Dansemester Henrik fra Stevns. Kom og vær med!
Prisbelønnede spillemænds og -kvinder
Jensen & Bugge byder på to rigsspillemænd med speciale i den traditionelle danske folkemusiks mange lokale dialekter. Duoen har formidlet dansk folkemusik på utallige turneer i bl.a. Norden, Japan, Canada og ikke mindst i USA. Mette Kathrine Jensen Stærk og Kristian Bugge modtog i 2012 en Danish Music Award statuette i kategorien Årets Danske Traditionspris.
Trioen Morten Alfred & Vingården har på den anden side specialiseret sig i ny dansk folkemusik som de komponerer så musikken passer til de gamle folkedanse. Morten Alfred Høirup modtog i 2004 en Danish Music Award i kategorien Årets Danske Folk Komponist, og udgav i 2022 nodesamlingen Ingelas Vals – 25 New Danish Folk Melodies. Morten Alfred & Vingården går i studiet og starter indspilningerne til deres debutalbum midt i august 2025.
Dansemesteren
Dansemester Henrik fra Stevns er kendt og respekteret for sin kompetente tilgang til dansen, og for sine danseinstruktioner på bl.a. Musik over Præstø Fjord-festivalen hvor han underviser og leder fællesdanse hvert år. Henrik har stor erfaring i at lede dansere i alle aldre og på alle niveauer.
De deltagende er:
Mette Kathrine Jensen Stærk: Harmonika
Kristian Bugge: Violin
Morten Alfred Høirup: Guitar, mundharmonika, sang
Martin Strange Lorenzen: Klarinet, basklarinet
Henrik ’fra Stevns’ Larsen: Danseleder

Folkemusik jam i Flensborg
2026-06-27 18:00 - 23:30, 2026-05-23 18:00 - 23:30 | Kulturcafe Tableau, Kurze Straße 1, Flensborg, 24937
Violin-spiller Andreas von Hippel fra Flensborg organiserer normalt hver 4. Lørdag i måneden en jam i Flensborg
i “Kulturcafe Tableau”. I kan forvente musik fra de
anglo-skandinaviske egne.
Det er et hyggeligt mødested især for danske og tyske folk-musikere. Spørsmål? Skriv til jensis@gmail.com
Hilsen, Jens W.
Der Geigenspieler Andreas von Hippel aus Flensburg organisiert jeden 4. Samstag im Monat eine Session
im Kulturcafe Tableau in Flensburg. Es soll gerne um Folkmusik
aus dem anglo-skandinavischen Raum gehen. An der Schnittstelle zwischen Deutschland und Dänemark ist
die Session insbesondere ein Treffpunkt zwischen deutschen und dänischen Folk-Musikern.
E-mail: jensis@gmail.com

Rebild Folkemusiktræf 2026, for dansere, spillemænd og andet godtfolk.
2026-06-27 13:00 - 23:00
Nonstop dans, lyttemusik, buskspil og workshops. Dans, gammeldans og folkedans med instruktion.
OBS! Træffet foregår på Kulturstationen i Skørping.
Lørdag 27. juni kl. 13-23
Medvirkende er bla:
Gunner Friis’ Balorkester, Spillemandslauget Østjyderne, Toner i Ullits, Himmerlands Danse og Spillemandslaug, Rebildkvadrillen/Spillemandskredsen, Storspil, Aalborg Danse og Spillemandslaug og Rebild Spillemændene.
OBS! Træffet foregår på Kulturstationen i Skørping.
Entré: 80,-kr. betales ved indgangen.
Aftensmad: 90,-kr. – Bestil på MobilePay 40804802 – senest 20/6.
Vegetarmad kan bestilles.
Vel mødt til sommerens hyggeligste træf.

Mette Kathrine & Johs Stærk, Tall ship Race, Aarhus
2026-06-25 17:00 - 19:00
Koncert med Mette Kathrine & Johs Stærk, folkemusik og sang

Samtalekoncert // Pia Raug Jomi Message
2026-06-19 19:30 - 21:00 | FOLK Aarhus, Frederiksgade 78C, Aarhus, 8000, Denmark
Oplev fantastiske Pia Raug og Jomi Massage i formatet samtalekoncert, hvor musik og samtale smelter sammen. Publikum kan se frem til inspirerende indblik i den kunstneriske proces – og ikke mindst lyrikken, som spiller en central rolle i deres musik.
Arrangementet er en del af LiteratureXchange.

GUF sommerkoncert for hele familien – gratis adgang
2026-06-19 17:30 - 22:00 | Strib Bådehavn, Strandvejen 271, Strib, Middelfart, 5500
Traditionen tro afholder foreningen GUF sommerkoncert på Strib Bådehavn i samarbejde med SuperBrugsen, Strib. Igen bliver det med 2 navne på plakaten:
Duoen DOT og MORTEN HUSTED. Med deres tribute til Dolly Parton får de ofte at vide af publikum at de går vildt godt i spænd sammen så man kan glæde sig til super god stemning når duoen bl.a. spiller hits fra den verdens kendte country dronning, iblandet DOT’s egne numre.
JOHNNY MADSEN COVER puster nyt liv i Johnny Madsens store bagkatalog. Den benhårde sammenspillede akustiske trio med mere end 10 år på bagen, pudser den velkendte folk/blues musik af! Toner fra Thyborøn og ægte Johnny Madsen melodier, det er det du får, når Johnny Madsen Cover byder op til fad humor, fællessang og folkelig stemning.
Der bliver også vand aktiviteter for børnene så arrangementet er for hele familien.

FestIRibe – Stævne for dansere og spillemænd
2026-06-13 | Ribe by og Ribelund, Kastaniealle 10, Ribe, 6760
FestiIRibe er en dag i folkemusikkens og -dansens tegn
Folk fra nær og fjern mødes for at være sammen en hel dag om at spille og danse – og råhygge!!
Rig lejlighed til buskspil og hyggesnak.
Vi glæder os til at se jer.
Klik på billedet for at se den fulde invitation.

Noah Smith + Glimtvis
2026-06-03 19:30 - 22:30 | Gimle, Roskilde, Helligkorsvej 2, Roskilde, 4000
Just Humans Tour
Midt i en tid hvor verden ofte taler om afstand mellem USA og Europa, vælger den danske americana-duo Glimtvis og den amerikanske sangskriver Noah Smith at gøre det modsatte: De tager på turné sammen i Danmark for at samles om musikken.
Som Noah så fint udtrykker det: “When it seems the whole universe has lost its mind, we thought it was only right to do what we do best. Just be humans…and share our songs with the world”
Så her er: JUST HUMANS tour…
Ingen filter. Ingen facade. Bare mennesker — og musikken.
De mødte hinanden første gang i Danmark i forbindelse med Nashville Nights i Odense, hvor Noah Smith gæstede festivalen. Kort efter rejste Glimtvis til Nashville for at skrive deres debutalbum The Nashville Confessions – og her fortsatte samarbejdet med Smith, som er medskriver på flere af sangene.
Nu genforenes de på en fælles Danmarksturné i starten af juni, hvor publikum kan opleve et møde mellem dansk og amerikansk americana – med intime koncerter, historierne bag sangene og måske endda nye sange, der opstår undervejs.
Turnéen bringer dem blandt andet til Gimle i Roskilde
​Om kunstnerne:
GLIMTVIS
Glimtvis er et dansk-americana/pop-band, der forener nærværende fortællinger med et stærkt melodisk udtryk. I 2024 udgav de debutalbummet The Nashville Confessions, skrevet under et ophold i Nashville i samarbejde med 12 amerikanske sangskrivere. Siden har de turneret i Danmark, England, Sverige og USA og opbygget et internationalt publikum. I Atlanta modtog de prisen International Band of the Year ved International Singer Songwriters Association Awards — en anerkendelse af deres evne til at bygge bro mellem skandinaviske rødder og americana-traditionen.
NOAH SMITH
Noah Smith er en turnerende singer-songwriter fra Cincinnati, hvis lyd appellerer til både country- og rock’n’roll-fans. Med sjælfulde rødder, en road-dog-ånd og energiske fuldbandsoptrædener har han åbnet for navne som Lonestar, Ashley McBryde, Chris Janson, Joe Diffie, The Steve Miller Band og Muscadine Bloodline. Noah deler sin tid mellem sit hjemmestudie, Nashville, Tennessee, og turnélivet. Han har optrådt i over 13 stater og har et voksende publikum i USA og Europa, bl.a. som featured artist på Nashville Nights International Songwriter Festival i Odense.

Final Descent: Praed (LB)
2026-06-02 | Basement, Enghavevej 42, København, 1674, Denmark
Scroll down for English ↓
I forbindelse med duoens nye plade, Al Wahem الوهم, vender de schweizisk-libanesiske eksperimentalister Praed tilbage til København med deres ekstatiske fusion af arabisk festmusik, psykedelisk jazz og medrivende techno.
Dato: Tuesday 02.06.26
Dørene åbner: 19:30
Koncert: 20:00
Pris: 140 dkr + gebyr i forsalg / 165 dkr i dørsalg
Spillested: Basement, Enghavevej 42, 1674 København V
Praed (LB)
Den schweizisk-libanesiske duo Praed har netop udgivet deres sjette album, Al Wahem الوهم, og lægger i den forbindelse vejen forbi Basement på Vesterbro i København for endnu en gang at lukke københavnerne indenfor i deres medrivende blanding af hypnotisk shaabi og ekstatisk elektronisk musik.
I 20 år har duoen skubbet til grænserne for, hvor langt man kan trække den arabiske festmusik. Når Raed Yassins elektroniske, kalejdoskopiske beats møder Paed Concas hylende klarinet, åbner de et referencelandskab, hvor libanesisk bryllupsmusik ubesværet låner fra spirituel jazz, krautrockens motoriske rytmik og technoens medrivende trance. Resultatet lander et sted mellem ekstatisk religiøs musik og beskidt undergrund.
Siden 2020 har de udforsket shaabi-musikken i orkesterformat med udgivelserne PRAED Orchestra! og opfølgeren The Dictionary of Lost Meanings (2025), som blandt blev kaldt “blissfully swirling and mesmeric music” af musiktidsskriftet The Wire. Nu er Praed tilbage i deres oprindelige duoformat med Al Wahem الوهم, hvor de på fire langstrakte numre endnu en gang genopfinder deres effektfulde og medrivende elektroniske fusion – stadig med en lyd, der føles både tidløs og helt sin egen.
☉☉☉☉ ENGLISH ☉☉☉☉
In connection with the duo’s new album, Al Wahem الوهم, the Swiss-Lebanese experimentalists Praed return to Copenhagen with their ecstatic fusion of Arabic party music, psychedelic jazz, and hypnotic techno.
Date: Tuesday 02.06.26
Doors: 19:30
Show: 20:00
Price: 140 dkr + fee in presale / 165 dkr at the door
Venue: Basement, Enghavevej 42, 1674 København V
Praed (LB)
The Swiss-Lebanese duo Praed have just released their sixth album, Al Wahem الوهم, and are marking the occasion with a return to Copenhagen, once again inviting local audiences into their captivating blend of hypnotic shaabi and ecstatic electronic music.
For two decades, the duo have pushed the boundaries of how far Arabic party music can be stretched. When Raed Yassin’s electronic, kaleidoscopic beats meet Paed Conca’s wailing clarinet, they open up a rich sonic landscape where Lebanese wedding music effortlessly draws from spiritual jazz, krautrock’s motorik rhythms, and techno’s driving trance. The result sits somewhere between ecstatic devotional music and gritty underground energy.
Since 2020, they have explored shaabi in an orchestral format with the releases PRAED Orchestra! and its follow-up The Dictionary of Lost Meanings (2025), which was described by The Wire as “blissfully swirling and mesmeric music.” Now, Praed return to their original duo format with Al Wahem الوهم, where, across four extended tracks, they once again reinvent their potent and immersive electronic fusion, still sounding both timeless and entirely their own.

Stephen Fearing & The Sentimentals
2026-05-31 19:30 - 22:30 | Gimle, Roskilde, Helligkorsvej 2, Roskilde, 4000
Nordic Noir Møder Canadisk Coolnes
I 2017 blev Stephen Fearing introduceret til det danske band The Sentimentals af den amerikanske sangskriver Jonathan Byrd og nogle få telefonsamtaler og et par måneder senere befandt Stephen sig på en ti koncerter lang turné med The Sentimentals i Danmark. Det, der startede som den klassiske sammensætning med et backing band der
støtter op om en turnerende sangskriver, har vokset sig større og fremstår nu som et frugtbart samarbejde mellem de fire musikere – M.C. Hansen på guitar og sang, Jacob Chano på trommer, Nikolaj Wolf på kontrabas og Stephen Fearing som sangskriveren og
manden med historierne.
I foråret 2025 udkom så opfølgeren til deres fælles album “Vejpoesi”, nemlig The Empathist, indspillet i Nashville med producer Ken Coomer, kendt som trommeslager i rockbandet Wilco. The Empathist-turneen startede i Canada i februar 2025 og afsluttes med en uges koncerter i Danmark i foråret 2026. Undervejs har bandet turneret på tværs af Canada fra Victoria Island i Vest til Nova Scotia i Øst, over England, Skotland og afslutter i Danmark. En musikalsk samtale mellem nordamerikansk sangskrivning og det skandinaviske modsvar. Nordic Noir møder canadisk coolnes
Vejpoesi:
Få artister kan kategoriseres som roots troubadour, sangskrivende historiefortæller og ekvilibristisk guitarist. Stephen Fearing er en af dem. Beskrivelsen fremstår måske ikke helt mundret. Ikke desto mindre er den det nærmeste vi kommer et billede på Stephens
karriere der strækker sig over snart fire årtier med 13 soloalbums two Juno Awards og en Canadian Music Award som Årets sanger i 2017.
The Sentimentals:
Det danske indie-folk band The Sentimentals turnerer i både Nordamerika og Europa med amerikanske og canadiske sangskrivere. De har siden 2010 spillet 25 turneer i Europa, tre i USA og to i Canada med folk som Jonathan Byrd, Ana Egge, Dana Cooper, Matt Harlan, Anthony Da Costa og Slaid Cleaves. The Sentimentals har også udsendt en række album i samarbejde med Matt Harlan (Bow and be simple 2013), Jonathan Byrd (Mother Tongue 2015) og Ana Egge (Say That Now 2016).
The Sentimentals er M.C. Hansen på guitar & sang (www.mchansen.com), Nikolaj Wolf på bas & sang (www.nikolaj wolf.dk) og Jacob Chano på trommer og sang (www.jacobchano.dk).

Åben dans med Fru. Madsens Team
2026-05-30 12:30 - 15:30 | Huset No.7 7400 Herning, Nørregade 7, Herning, 7400
Er du klar til at slippe dig løs? 💃🕺
Fru. Madsens Team inviterer dig ind i en verden af fed musik 🎶, sved på panden 😅 og et fællesskab, der giver dig energi! ✨
Tænker du, at folkedans er støvet og kedeligt? 🤔 Tro om igen!
Hos Fru. Madsens Team puster vi nyt liv i de gamle traditioner og mikser dem med moderne vibes. 😎 Her er der ingen sure miner 😠 eller stive kroppe 🤖 – kun ren danseglæde 😄 og masser af grin 😂.
Lyder det som noget for dig? 🤔 Smid fordommene over bord 🗑️ og kom og prøv kræfter med folkedansen på en helt ny måde! 🎉 🤩
Tør du give det et sving? 🌀
Priser:
Entre for medlemmer over 25 år/ikke studerende: 40 kr.
Entre for medlemmer under 25 år/studerende: 20 kr.
Entre for ikke-medlemmer over 25 år: 80 kr.
Entre for ikke-medlemmer under 25 år: 40 kr.

Majstang
2026-05-30 10:30 - 22:00 | Broby Gamle Skole, Broby, Sorø, Suserupvej 55, Sorø, 4180
Åbent Folkekulturværksted: Gamle traditioner, fornyelse og biodiversitet.
Kom og vær med til Majstang fest på Broby Gamle Skole.
Majstangsritualet er et gammelt frugtbarhedsritual. Mange kender det nok mest fra Sverige, men der er også en gammel dansk tradition. I dag har vi givet majstangritualet en ekstra betydning, idet vi sætter fokus på biodiversitet. Altså frugtbarhed i forhold til at vi skal passe på vores insekter, smådyr og planter.
Vi vil synge og danse, lave remser, sange og sanglege, som altid har hørt til, og så vil vi synge og danse sange og lege, der handler om insekter og småkravl. Nogle er traditionelle sanglege og remser, der er lavet om til at handle om insekter.
i bygger op til festen sammen. Dels ved at pynte majstangen og rejse den op. Dels ved at lære sange og danse som vi skal bruge til ritualet og dels ved at lave insekter og småkravl, der kan pynte omkring majstangen.
I løbet af dagen vil der være tid til at putte de mindste til eftermiddagslur, drikke kaffe og spise kage, spille og synge, danse og høre historier på græsset i Broby Gamle Skoles skønne have.
Kl 18 er der fællesspisning og efter maden forsætter vi med sang, dans og musik.
Se hjemmesiden for program og tilmelding til spisning

🎉 Sjællandske Børne- og Ungdomsstævne 2026 – Stevns Folkedansere inviterer!
2026-05-30 09:00 - 17:30 | Store Heddinge skole, Kronhøjvej 4, Store Heddinge, 4660
Stevns Folkedansere har fornøjelsen af at invitere alle folkedanserforeninger, børn, unge og voksne til det Sjællandske Børne- og Ungdomsstævne (SBU) 2026! Vi glæder os til en dag fyldt med dans, opvisninger, legestuer og hyggeligt samvær.
🗓️ Praktisk information
Lørdag d. 30. maj 2026Adresse: Store Heddinge Skole, Kronhøjvej 4, 4660 Store Heddinge
Hent invitation, opvisningsdanse, tilmeldingsblanket og konkurrencedanser her:
https://drive.google.com/drive/folders/1wnJGU9gurX9j3iZ3luVMbmFGjY6g71V5?usp=sharing
‘Deltage’ i vores Facebook-begivenhed her: https://fb.me/e/5sx3cp362
🎶 Danseledere & Musikere
Danseinstruktører: Rikke Rasmussen, Katrine Rosbjørn Nielsen & Nanna Larsen
Musikere: Jørgen Hanskov & Peter Eget Hansen
📝 Foreløbigt Program for Dagen
(Bemærk: Ændringer kan forekomme)
Fredag d. 29. maj (for overnattende):
Fra kl. 18.00: Ankomst og aftenhygge. Medbring selv aftensmad. Vi byder på saft/kaffe og kage. Intet fastlagt program.
Lørdag d. 30. maj
Kl. 08.00 Morgenmad for de overnattende
Kl. 09.00 Skolen åbner for ankomst
Kl. 09.45 Omklædt i dragter
Kl. 10.00 Velkomst og stævneåbning, samt gennemgang af opvisningsdanse
Kl. 10.40 Afgang til Store Heddinge Torv
Kl. 11.00 Opvisninger på Store Heddinge Torv
Kl. 12.00 Retur til skolen
Kl. 12.30 Frokost på skolen
Kl. 13.15 Legestuedans
Kl. 14.00 Dansekonkurrencer v/Dans Danmark
Kl. 15.00 Kaffe/te
Kl. 15.30 Præmieoverrækkelser og sang
Kl. 16.00 Legestuedans
Kl. 17.00 Afslutning med farvelsang
Kl. 18.30 Skolen lukker
✨ Opvisning og Konkurrencer
Opvisning
– Børnedansere må meget gerne være i dragt.
– Der opdeles i to grupper, og opvisningsprogrammet tilpasses efter deltagerne.
– Vi sørger for musik til hele dagen.
Dansekonkurrencer
Her vil Dans Danmark være vært ved året B&U konkurrencer, og alle 6-18 årige kan deltage. Tilmelding foregår under frokostpausen. Der vil også blive lavet lidt sjove, uformelle konkurrencer som alle kan være med til.
Faner
Foreningsfaner er meget velkomne i optoget og ved opvisningerne.
Der vil være fanestativer til rådighed under opvisningerne og i hallen.
💰Deltagerpris
Prisen er ens for alle, både børn, unge og voksne:
Kun lørdag inkl. frokost og stævne: 125 kr.
Fredag – lørdag inkl. overnatning, morgenmad, frokost og stævne: 155 kr.
Vi sørger for at der er en bod på skolen, hvor der kan købes drikkevarer, slik og frugt til rimelige priser.
📧 Tilmelding og betaling
Vi beder om jeres tilmelding senest d. 1. april 2026.
Udfyld venligst det vedhæftede tilmeldingsskema og send til sbu.staevne@gmail.com.
Betaling til konto 9570 – 0013480389. Husk at udfylde ”meddelelse til modtager” med jeres forenings navn, så vi kan se, hvor pengene kommer fra. Hvis du deltager uden for en forening, så husk at skrive dit eget navn på betalingen.
Indbydelsen er sendt per mail til alle foreninger vi har kendskab til med bøne/unge-hold. Foreninger uden børne- og ungdomshold har måske enkelte børn/unge dansere, eller nogle voksen-dansere har børn/børnebørn/oldebørn. Disse er også meget velkomne. Alle må meget gerne hjælpe med at videresende indbydelsen, hvis I har kendskab til nogen der kunne være interesseret i at deltage.
Med venlig hilsen
Stevns Folkedansere
Kontakt os venligst via sbu.staevne@gmail.com, hvis I har spørgsmål eller kommentarer.

Foredrag med Mette Kathrine i Thy
2026-05-28 19:30 - 21:30
Foredrag: Fra Thy til Christiania

Kom og dans
2026-05-27 19:00 - 21:30 | Kulturmaskinen, Frølageret, Odense, Farvergården 7, Odense, 5000
Allerede kl. 18.30 i Frølageret i Kulturmaskinen er der mulighed for at lære nogle trin, så du kan være med til at danse, når Folkemusiklauget Fynboerne spiller op til dans. Alle kan være med og det er sjovere at deltage end at se på. Bare spring ud i det, hvis du er nybegynder. Støt os ved at handle i baren. Gratis entre.

Michael Graubæk og Bent Melvej
2026-05-22 19:30 - 22:30 | Kulturmaskinen, Frølageret, Odense, Farvergården 7, Odense, 5000
Vi er glade for at præsentere to spillemænd fra hver deres generation og begge med stærke rødder i traditionen. Michael Graubæk på violin og Bent Melvej på harmonika. Ballet er støttet af Odense Musikudvalg og Statens Kunstfond. Entre 100 kr., dog kun 50 kr. for unge under 25, folk med tilknytning til aftenskolen Skibhus 17:48, Grønland og medlemmer af Folkemusiklauget Fynboerne. Sodavand, øl, kaffe og te kan købes i baren.

Ild i Gilden
2026-05-22 18:00 - 2026-05-25 10:00 | Gildesgård, Kamstrupvej 60, 4000 Roskilde, Kamstrupvej 60, Roskilde, 4000, Denmark
Ild i gilden er en folkemusikfestival, der foregår hvert år i pinsen. Kom og hør folkemusikkoncerter med upcoming kunstnere og kunstnere der udforsker grænseområderne mellem folkemusik og andre genre. Der er dansegulv og rig mulighed for at tage sig en svingom under koncerterne. Derudover er der masser af plads til jams og hyggelig stemning på festivalpladsen. Programmet i år bliver lagt ud i løbet af marts og april og vi glæder os meget til at vise jer det. Følg ild i gilden på facebook eller instagram eller besøg hjemmesiden for mere information.

Zenobia
2026-05-21 19:30 - 21:00 | Liselund Højskole, Slotsalleen 44, Slagelse, 4200, Denmark
Koncert med danske viser og sange samt Zenobias egne numre.
Åben højskole.

Andreas Tophøj og Rune Barslund – Slowburn, Albertslund
2026-05-21 19:30 - 21:00 | Softburn, Fængselsvej 43, Albertslund, 2620, Denmark
Andreas Tophøj og Rune Barslund er to stærke navne i dansk folkemusik. De to etniske jyder optræder med violin, accordeon, bratsch, whistle og vokal. I flere år har de lagt publikum ned for deres fødder på spillesteder og festivaler i hele Skandinavien, Storbritannien, Irland, og Tyskland. Bl.a. har store internationale festivaler som Tønder Festival, Celtic Connections og Kaustinen Festival nydt godt af duoens musik.
Andreas og Rune trækker på musiktraditioner fra danmark og andre nordatlantiske kyster. Gennem lange rejser og ophold i Irland, Amerika og Finland har frugtbare møder med keltiske og nordiske musikere og musikkulturer fundet sted. Resultatet er en musik der spejler det nordiske vejr, med strid blæst, piskende regn og himmelblå opklaring. I dette karske rum finder musikken varmen, hvirvler, gløder og bliver ekstatisk og undertiden inderlig. Sådan er også deres originale repertoire, når de to musikalske historiefortællere inviterer på rejse i et flot og medrivende sammenspil.

Trinelise Væring trio
2026-05-20 20:00 - 22:00 | KulturØen Middelfart, Havnegade 6, Middelfart, 5500
Trinelise er godt selskab, når hun spiller og fortæller om sine sange skrevet igennem en lang og mangefacetteret karriere.
Over 14 anmelderroste album på både dansk og engelsk har Trinelise taget turen fra Jazzdiva til sanger og sangskriver.
Da hun i slutningen af i 00’erne begyndte at skrive på dansk og skriftede klavertrioen ud med guitar baserede bands kaldte Dagbladet Informations daværende rock-anmelder Klaus Lynggaards ord: ”en af vore mest spændende og udfordrende kvindelige musikalske kunstnere” og i Politikens Kim Skotte, ”en af de mest hårdnakket personlige sangskrivere”.
På hendes seneste album ”A Songwriter’s Odyssey”, som hun har indspillet i Canada og selv omtaler som sit country-album, er hun tilbage på engelsk, hvilket også har åbnet hendes sange for et velfortjent internationalt publikum, ligesom det har udløst flotte anmeldelser i talrige internationale medier, hvor hun bl.a. blevt sammenlignet med Lucinda Williams. Airplay er strømmet ind fra både Nordamerika, England og Australien.
Trinelises sange handler om voksenlivets mange udfordringer, og som Trinelise svarede i interview i Politiken i forbindelse med hendes nylige runde fødselsdag: ”jeg har stadig masser af drømme, som jeg forsøger at udleve. Om de er realistiske eller ej, er måske ikke så vigtigt. Det vigtige er at man stadig har drømme at forfølge, og at man tør rækker ud efter dem.”
Trinelise har modtaget talrige DMA-nomineringer – senest i 2022 for Tone of Voice Orchestra, som hun leder og skriver for sammen med sin mand jazz-musikeren Fredrik Lundin. DMA-nomineringer i kategorierne faldt i kategorierne Årets Danske Roots Komponist, Årets Danske Roots Track, Årets Nye Roots Navn. De vandt så en DMA for Årets Vokal Jazzudgivelse og blev Carl Pris nomineret som Årets Roots Komponist. Et nyt album med Tone of Voice Orchestra er lige om hjørnet (7. nov.)
